cyanic-selkie/wikianc huggingface dataset:
Aarne Kuula
Aarne Mauri Kuula (22. kesäkuuta 1892 Teuva – 18. huhtikuuta 1966) oli suomalainen jääkärimajuri. Hänen vanhempansa olivat henkikirjoittaja Henrik Kosti Kuula ja Anna Wilhelmiina Drake. Hänet vihittiin avioliittoon vuonna 1919 Tyyne Maria Kahilaisen kanssa.
Opinnot
Hän suoritti keskikoulun kotiopettajan johdolla ja kävi Suomen liikemiesten kauppaopiston vuosina 1911–1914.
Jääkäriaika
thumb|300px|Polangenin kurssilaisia räjäytysharjoituksessa. Etuoikealla saksalainen kouluttaja luutnantti Albert Mellis Hän liittyi Saksassa sotilaskoulutusta antavaan Jääkäripataljoona 27:ään 25. helmikuuta 1916 ja sijoitettiin pataljoonan pioneerikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joen asemasodassa ja Riianlahden rannikkoasemissa sekä Aa-joen talvitaisteluissa. Hän osallistui Polangenissa järjestetyille erikoiskursseille (pommarikurssi) vuonna 1917.
Sisällissodan jälkeinen aika
Sisällissodan jälkeen hän palveli edelleen 2. Jääkärirykmentin ja 2. huhtikuuta 1919 alkaen Keski-Suomen rykmentissä. Armeijasta hän erosi 13. lokakuuta 1920 ja liittyi suojeluskuntajärjestöön ja hänet sijoitettiin Tuuloksen suojeluskunnan paikallispäälliköksi, missä tehtävässä hän toimi 1. marraskuuta 1919 – 1. toukokuuta 1921 välisen ajan, jonka jälkeen hänet nimitettiin 1. kesäkuuta 1921 Jyväskylän suojeluskuntapiiri 2:n ja edelleen 15. huhtikuuta 1922 Mikkelin suojeluskuntapiirin 2. alueen päälliköksi. Pohjanmaan kutsuntapiirin apulaispäälliköksi hänet nimitettiin 1. syyskuuta 1923 ja Hämeen kutsuntapiirin apulaispäälliköksi 31. joulukuuta 1924 sekä edelleen samaiseen tehtävään hänet nimitettiin 28. toukokuuta 1927 Suupohjan kutsuntapiiriin. 1. heinäkuuta 1933 Kainuun sotilaspiirin kutsunta-asiain upseeriksi hänet nimitettiin 1. heinäkuuta 1933 ja samanlaiseen toimeen Seinäjoen sotilaspiiriin 31. tammikuuta 1936, missä tehtävässä hän toimi aina talvisotaan saakka.
Talvi- ja jatkosota
Talvisotaan hän osallistui edelleen samaisessa tehtävässä, kunnes välirauhan aikana hänet siirrettiin Etelä-Pohjanmaan Itäisen suojeluskuntapiirin kutsunta-asiain upseeriksi. Jatkosodan syttyessä hän toimi edelleen samassa tehtävässä, kunnes vuonna 1942 hänet siirrettiin Kuormasto- ja kuljetusvälinetoimiston päälliköksi Jalkaväkirykmentti 16:een. Hänet siirrettiin seuraavana vuonna 15. divisioonan esikuntaan apulaisintendentiksi ja edelleen samana vuonna Etelä-Pohjanmaan suojeluskuntapiirin kutsunta-asiain upseeriksi. Vakinaisesta palveluksesta hän erosi vuonna 1944.
Sotien jälkeinen aika
Sotien jälkeen hän toimi Visa Oy:n tehtaanjohtajana Seinäjoella vuosina 1946–1947 ja työnsä ohella hoiti omistamaansa metsäkiinteistöä. Hänet on haudattu Seinäjoelle.
Luottamustoimet
Luottamustoimia hänellä oli Vapaussodan Invalidien Liiton ja Vapaussodan Rintamamiesliiton Seinäjoen alaosaton jäsenyydet sekä Seinäjoen Reserviupseerikerhon kunniajäsenyys.
Aatu Okko
Jyväskylän seminaarista valmistunut kansakoulunopettaja, kunnallismies ja maanviljelijä Aatu Okko omisti myös kirjakaupan. Hän oli talonpoikaissäädyssä Ikaalisten tuomiokunnan edustaja valtiopäivillä 1904–1905. Hän oli yleisen anomusvaliokunnan jäsen.
Adiabaattinen prosessi
Adiabaattinen prosessi (tai isentrooppinen prosessi) on lämpöopissa tapahtuma, jossa lämpöä ei siirry tapahtuman kohteena olevaan systeemiin tai poistu siitä muuten kuin mekaanisen työn kautta. Toisin sanoen adiabaattisen prosessin lämpöenergian muutos perustuu mekaaniseen työhön, esimerkiksi rajatun systeemin kaasun tilavuuden muutokseen. Adiabaattisessa prosessissa lämpö tai aine eivät virtaa systeemiä rajoittavan pinnan läpi.
Adiabaattisen prosessin fysikaalisia ominaisuuksia
Adiabaattiselle prosessille
Missä P = paine, V = tilavuus, γ = adiabaattivakio (isentrooppivakio). Ideaalikaasulle γ = 5 / 3.
c_{P} on moolinen lämpökapasiteetti vakiopaineessa ja c_{V} moolinen lämpökapasiteetti vakiotilavuudessa. f on kaasun vapausasteiden lukumäärä (3 yksiatomiselle kaasulle, 5 kaksiatomiselle kaasulle).
Adiabaattiselle prosessille myös:
missä T = lämpötila.
Copán
Copán on esikolumbiaaninen mayakaupunki nykyisen Hondurasin länsiosassa Copánin departementissa noin 60 kilometriä Guatemalan rajalta. Se oli merkittävä mayakaupunki valtakunnan klassisella kaudella. Copán on listattu Unescon maailmanperintöluetteloon vuonna 1980.
Copánin kukoistuskausi oli 400-luvulta 800-luvun alkuun. Silloin siellä asui jopa 25 000 ihmistä. Kaupungin historia ulottuu kuitenkin ainakin 100-luvulle asti.
Kaupungin historia
Copán on peräisin jo esiklassiselta maya-ajalta. Ensimmäiset tunnetut merkit Copánin laakson asutuksesta ovat noin vuodelta 1500 eaa., mutta ensimmäiset maya-kulttuurin viitteet ovat 500-luvulta. Copánin mahdin perustanut dynastia tuli tuolloin Tikalista. Kaupungin kultakausi oli muiden suurten mayakaupunkien tavoin noin 400–800 jaa. Kuitenkin pian vuoden 900 jälkeen kaupunki hylättiin. Diego Garcia de Palacio löysi kaupungin vuonna 1570, mutta löytö jäi huomiotta Lloyd Stephensin vuosina 1839–1841 tekemiin tutkimuksiin saakka.
Aiheesta muualla
14.83814°N, -89.14222°W
Loire-Atlantique
Loire-Atlantique on Ranskan departementti numero 44, joka sijaitsee Länsi-Ranskassa Atlantin rannalla Pays de la Loiren hallintoalueella. Departementti on pinta-alaltaan 6 815 neliökilometriä ja siellä on 1 234 089 asukasta. Sen pääkaupunki on Nantes. Loire-Atlantique on jaettu edelleen kolmeen arrondissementtiin , 59 kantoniin ja 221 kuntaan.
Loire-Atlantique oli yksi 83 departementista, jotka muodostettiin Ranskan vallankumouksen yhteydessä 4. maaliskuuta 1790. Sen nimi oli tuolloin Loire-Inférieure. Alue kuului alun perin Bretagneen ja on sitä kulttuurimielessä monien mielestä edelleen. Departementin nimeksi vaihdettiin Loire-Atlantique vuonna 1957.
Ted Schwinden
Theodore ”Ted” Schwinden (s. 31. elokuuta 1925) on yhdysvaltalainen poliitikko.
Schwinden syntyi Wolf Pointissa, Montanassa, ja toimi osavaltionsa kuvernöörinä vuosina 1981–1989. Häntä edelsi Thomas L. Judge, jonka kaudella hän oli jo ollut varakuvernööri. Häntä itseään seurasi myöhemmin Stan Stephens.
Schwinden on demokraattisen puolueen jäsen. Hänen vaimonsa Jean kuoli syöpään 24. maaliskuuta 2007.
F-teoria
F-teoria on matemaattinen malli, jonka iranilaissyntyinen Harvardin yliopiston tutkija Cumrun Vafa on ensimmäisenä esittänyt. Malli soveltuu säieteorioiden perustaksi, nimenomaan kymmenulotteisena sovitettuna kaksoistoroidaalipinnalle, jolloin jäljelle jää kymmenulotteinen versio.
F-teorian F-kirjain tulee englannin kielen sanasta father vastineena M-teorian mahdollisesti mother-sanaa tarkoittavalle M-kirjaimelle.
Naurislampi (Multia)
Maantietoa
Lammen pinta-ala on 1,2 hehtaaria ja se on 150 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 500 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Multianjoen valuma-alueella (35.67), jonka Uitamonjärven alueeseen (35.673) se kuuluu.
Enne (Riuttan albumi)
Enne on Riuttan kolmas studioalbumi, joka julkaistiin 26. helmikuuta 2021.
Pyhäjärvi
Pyhäjärvi (vuoteen 1968 virallisissa yhteyksissä usein Pyhäjärvi Ol (Oulun lääni) erotukseksi muista samannimisistä kunnista, vuosina 1993–1995 Pyhäsalmi) on Suomen kaupunki, joka sijaitsee Pohjois-Pohjanmaan maakunnan eteläosassa. Kaupungissa asuu 0 ihmistä ja sen pinta-ala on 0 km², josta 0 km² on vesistöjä. Väestötiheys on 0 asukasta/km². Pyhäjärven naapurikuntia ja -kaupunkeja ovat Haapajärvi, Kiuruvesi, Kärsämäki, Pielavesi, Pihtipudas ja Pyhäntä. Pyhäjärvestä tuli vuoden 2017 alussa väkiluvultaan Suomen toiseksi pienin kaupunki Kaskisten jälkeen Juankosken liityttyä Kuopioon.
Pyhäjärven kunta oli vuoteen 1968 saakka virallisissa yhteyksissä Pyhäjärvi Ol-niminen, vuosina 1969–1992 Pyhäjärvi, vuosina 1993–1995 Pyhäsalmi ja taas vuodesta 1996 Pyhäjärvi-niminen. Pyhäjärvestä tuli kaupunki vuonna 1993.
Pielavedelle vievän seututien 560 varrella sijaitsee suuri siirtolohkare Rillankivi, jossa yhtyvät kolmen kunnan − Pyhäjärven, Pielaveden ja Pihtiputaan − sekä kolmen maakunnan − Pohjois-Pohjanmaan, Pohjois-Savon ja Keski-Suomen − rajat. Vuoteen 1997 saakka kivi oli Oulun, Keski-Suomen ja Kuopion läänien yhteinen rajamerkki. Pyhäjärvellä on kanadalaisen First Quantum Minerals -yhtiön omistama Euroopan syvin (1,4 km) ja nykyaikaisin metallikaivos, josta louhitaan sinkkiä ja kuparia sisältävää malmia. Loppukesästä Pyhäjärvellä järjestetään Täydenkuun Tanssit -festivaali, joka on merkittävin nykytanssin tapahtuma Suomessa.
Historia
Ensimmäiset jääkauden jälkeiset ihmiset saapuivat Pyhäjoen latvoille ja Pyhäjärven rannoille noin 5000 eaa. Huomattavin kivikautinen asuinpaikka on löydetty Rajahoikasta Kotajärven rannalta. Muinais-Päijänne ulottui aikoinaan Kotajärvelle ja laski Pohjanlahteen Hinkuanjokea pitkin Haapajärven tienoille. Rajahoikan runsas esineistö kuuluu Suomusjärven kulttuuriin. Muita esikeraamisia asuinpaikkoja ovat Hietakylän Ketola ja Kuivaniemi. Kampakeraamisen kulttuurin esineistöä on löydetty Likolahdesta ja Kuivaniemestä. Sammallahdesta on löydetty rautakautinen kirves.
Seutua asuttivat pitkään lappalaiset, joista kertovat useat paikannimet. Keskiajalla alueen omistuksesta syntyi kiistaa karjalaisten, hämäläisten ja savolaisten erämiesten kesken. Hämäläisten ja savolaisten eräomistuksia alkoi selvittämään 1410-luvulla Haako Frille, jonka mukaan hämäläis-savolaisen eränautinta-alueen pohjoinen rajakivi nimettiin Rillankiveksi. Rillankivestä tuli myöhemmin kolmen maakunnan, Savon, Hämeen ja Pohjanmaan rajakohta. On myös esitetty, että Rillankivi olisi yksi Pähkinäsaaren rauhan rajakivistä ja että Pähkinäsaaren rauhan raja jatkui Pyhäjoen eteläpuolitse Pohjanlahteen jakaen Pyhäjärven kahtia. Rajankäynnistä huolimatta savolaisten ja hämäläisten välille syntyi kiistoja eräomistuksista, kun savolaiset alkoivat asuttaa Pyhäjärven seutua 1540-luvulla. Hämäläisten hävitysretkien vuoksi Pekka Rautio Kalajoelta ja Olli Tikka Pyhäjärveltä tekivät valitusretken kuninkaan luo. Kustaa Vaasa vahvistikin savolaisten oikeudet.
Maakirjojen mukaan Pyhäjärvellä oli vuonna 1553 jo kuusi taloa. 1600-luvulta lähtien asutus eteni nopeasti. Vuonna 1749 asukkaita oli 740, 1805 3 670 ja 1920 6 424. Pyhäjärven seutu kuului Salon kirkkopitäjään vuoteen 1563 asti, jolloin Pyhäjokilaakso erotettiin Pyhäjoen seurakunnaksi. Pyhäjärvestä tuli Pyhäjoen kappeliseurakunta 1650. Kun Kärsämäki erotettiin 1856 omaksi kirkkopitäjäksi, Pyhäjärvi liitettiin siihen. Pyhäjärven seurakunta itsenäistyi kuitenkin jo 1861. Pyhäjärven ensimmäinen kirkko oli vuonna 1647 rakennettu vaatimaton puukirkko Rauhalahden talon lähellä. Uusi kirkko valmistui 1739 Väisälänmäelle. Kirkko paloi salaman sytyttämänä 1895 ja seuraava vuonna paloi myös lähes valmis kirkko. Sebastian Grinpenbergin suunnittelema kirkko valmistui 1897.
Pyhäjärvi kohosi jo varhain huomattavaksi maatalouspitäjäksi, jonka voimakas karjatalous perustui luonnonlaitumiin. 1800-luvulla useita järviä kuivatettiin uusien niittymaiden saamiseksi. Maidon jalostamiseksi perustettiin kylämeijereitä, jotka liittyivät vuonna 1894 Kansallismeijeri-nimiseksi meijeriyhtiöksi. Pyhäjärven Vesikoskeen perustettiin 1843 rautaruukki järvimalmin jalostamiseksi. Ruukki myytiin 1856 Henrik Sjöbergille, joka uusi laitteistoa ja lisäsi kankiraudan tuotantoa. Ruukin toiminta loppui konkurssiin vuonna 1873. Vesikoskella on toiminut mylly ja olutpanimo.
Pyhäjärvelle asutettiin alueluovutusten seurauksena soanlahtelaisia evakoita vuonna 1944. Pyhäsalmeen rakennettiin Suomen valtion varoilla ortodoksinen rukoushuone. Pyhäjärven ortodoksit kuuluvat Iisalmen ortodoksiseen seurakuntaan.
Pyhäjärven asukasluku nousi tasaisesti 1900-luvun alusta aina vuoteen 1962 saakka, jolloin asukkaita oli 9 823. Tämän jälkeen väestönkehitys kääntyi laskuun, joka pysähtyi vasta 1980-luvun alussa. Vuonna 1985 asukkaita oli 7 990. Maa- ja metsätalouden merkitys työllistäjänä väheni selvästi 1960- ja 1970-luvulla.
Aikaisemmin kunnasta käytettiin nimitystä Pyhäjärvi Ol (Oulun läänin Pyhäjärvi) erotukseksi Uudenmaan ja Viipurin lääneissä sijainneista samannimisistä kunnista (Pyhäjärvi Ul ja Pyhäjärvi Vpl). Pyhäjärvi Vpl jäi kuitenkin sodan jälkeen luovutetulle alueelle, ja myöhemmin vuonna 1969 Pyhäjärvi Ul liitettiin Karkkilaan. Kun Oulun läänin Pyhäjärvi täten jäi Suomen ainoaksi tämännimiseksi kunnaksi, nimen yhteydessä käytetty tarkenne Ol jäi tarpeettomana pois käytöstä.
Pyhäjärvestä tuli kaupunki vuonna 1993. Se vaihtoi nimensä keskustaajamansa mukaan Pyhäsalmeksi 1. tammikuuta 1993 kaupungiksi julistamisensa yhteydessä, mutta aiempaan nimeen palattiin 1. tammikuuta 1996 alkaen.
Seurakunnat
Evankelis-luterilaisen Pyhäjärven seurakunnan lisäksi kaupungin alueella toimivat Pyhäjärven helluntaiseurakunta ja Iisalmen ortodoksinen seurakunta.
Talous
Pyhäjärvellä on kanadalaisen First Quantum Minerals -yhtiön omistama Euroopan syvin (1,4 km) ja nykyaikaisin metallikaivos, josta louhitaan sinkkiä ja kuparia sisältävää malmia.
Lisämalmin etsiminen ei ole tuottanut tulosta ja kaivos suljetaan.
Luonto
Pyhäjärven luonnonmaisemat ovat vaihtelevat. Kunnan itä- ja eteläosat ovat Järvi-Suomelle tyypillistä mäki- ja harjumaastoa, kun taas pohjoisosat ovat Suomenselän suolakeutta ja länsiosat pohjanmaata. Varsinkin Pyhäjärven ympärillä maisemat ovat vaihtelevammat kuin Keski-Pohjanmaalla yleensä. Maisemaa luonnehtivat vesistöjen elävöittämät laajat metsät ja suot sekä pienet peltoaukeamat.
Kallioperä on pääasiassa graniittia ja granodioriittia. Pyhäjärven itäosa kuuluu Savon liuskejaksoon ja länsiosa Pohjanmaan liuskealueeseen. Ruotasen alueella on rikkikiisu-sinkkivälke-esiintymä, jota hyödyntää kanadalainen First Quantum -yhtiö. Yleisin kivennäismaalaji on moreeni. Vähäiset savikot ovat keskittyneet Pyhäjärven luoteisten lahtien perukoihin ja Pyhäjoen laaksoon. Pyhäjärven etelärantaa sivuaa Joensuun tienoilta alkunsa saava harjujakso, joka jatkuu Pyhäjärveltä Haapajärvelle Pitkänäkankaana. Pitkäkangas on yksi Suomen korkeimmista pitkittäisharjuista. Harjun korkeimmat kohoumat ovat Haaskanypäle ja Hautanypäle. Turvetta on eniten kunnan pohjois- ja luoteisosissa.
Pyhäjärven länsipuolella maasto on tasaista. Sen sijaan Pyhäjärven etelä- ja itäpuolella laajat alueet kohoavat yli 200 metrin tason. Kunnan itäosa on nimetty pinnanmuotojensa perusteella Mäkikyläksi, jonka korkein kohouma on Vuohtomäen Loutemäki. Kunnan korkein mäki on Havukkamäki. Lähes yhtä korkeita mäkiä ovat Leppämäki ja Pitäjänmäen Kotamäki.
Suot peittävät puolet Pyhäjärven maa-alasta. Eniten soita on kunnan pohjois- ja luoteisosissa. Huomattavat luonnontilaiset suoalueet ovat Kärsämänjärvien ympäristössä sekä Tervaneva ja Iso Karsikkoneva Pitkänkankaan tuntumassa.
Kylät
pienoiskuva|300px|Vanhan talon pihapiiriä kirkonkylässä kesällä 2011. Emolahti, Emoniemi-Kirkonkylä, Haapamäki, Hietakylä, Hiidenkylä, Jokikylä, Komu, Kuusenmäki, Köpsi, Lamminaho, Latvanen, Liittoperä, Lohvanperä, Niinimäki, Parkkima, Pitäjänmäki, Rannankylä, Nurmesperä (osin Kärsämäen puolella), Ruotanen, Salmenkylä, Sammallahti, Särkiperä, Vuohtomäki, Vuohtoniemi ja Kuona, joka on osittain myös Haapajärven puolella.
Taajamat
Vuoden 2017 lopussa Pyhäjärvellä oli 5 337 asukasta, joista 2 869 asui taajamissa, 2 436 haja-asutusalueilla ja 32:n asuinpaikat eivät olleet tiedossa. Pyhäjärven taajama-aste on 54,1 %. Pyhäjärven taajamaväestö jakautuu kahden eri taajaman kesken:
Liikenneyhteydet
Pyhäjärvellä risteävät valtatiet 4 ja 27. Kaupungin läpi kulkee Iisalmi–Ylivieska-rautatie ja sitä pitkin kulkevat taajamajunat pysähtyvät Pyhäsalmen rautatieasemalla. Rautatie- ja linja-autoasema sijaitsevat Pyhäsalmen keskustassa.
Kaupunginvaltuusto
Kaupunginvaltuustossa paikat jakautuvat kunnallisvaalien 2017 jälkeen seuraavasti:
Lera Auerbach
Lera Auerbach (, s. 21. lokakuuta 1973, Tšeljabinsk) on venäläinen säveltäjä, pianisti, kirjailija ja kuvanveistäjä.
Auerbach teki Carnegie Hall -debyyttinsä toukokuussa 2002, jolloin hän esitti Gidon Kremerin ja Kremerata Baltican kanssa oman sarjansa viululle, pianolle ja orkesterille. Vuonna 2005 hänelle myönnettiin Saksasta Schleswig-Holsteinin musiikkijuhlien Hindemith-palkinto.
Useat orkesterit, kokoonpanot ja yhtyeet ovat tilanneet Auerbachilta teoksia. Hän on esiintynyt laajalti myös soolopianistina tunnetuissa konserttisaleissa, muun muassa Moskovassa, Tokiossa, New Yorkissa, Münchenissä, Oslossa, Chicagossa ja Washington (DC):ssä. Hän on julkaissut myös runoutta ja proosaa venäjän kielellä.
Auerbachin tuotantoon kuuluu muiden sävellysten ohella:
Hopalong Cassidy
Hopalong Cassidy on kuvitteellinen villin lännen hahmo, jonka Clarence E. Mulford loi vuonna 1904. Hahmo esiintyi aluksi lännenlehtien novelleissa ja myöhemmin romaaneissa.
Hopalong Cassidy -elokuvien teko aloitettiin 1935. Näitä western-filmejä tehtiin peräti 66. Ne olivat erittäin suosittuja. Pääosassa oli William Boyd, jonka mustiin puettu valkotukkainen olemus sai hahmoon jännittävää tenhoa.
Elokuvien suosio sai aikaan sen, että Hopalong Cassidyn hahmo siirtyi myös sarjakuviin ja televisioon. 19. syyskuuta 1952 alkanut The Hopalong Cassidy Show oli ensimmäinen merkittävä western-televisiosarja.
Suomessa Hopalong Cassidy seikkaili elokuvien lisäksi Seikkailusarjat-sarjakuvalehdessä muiden elokuvacowboyiden, kuten Monte Hale, Lash LaRue, Roy Rogers ja Rocky Lane, kanssa.
Italian Grand Prix 2006
Italian Grand Prix 2006 (virallisesti LXXVII Gran Premio Vodafone d'Italia) oli Formula 1 -kauden 15. osakilpailu, joka ajettiin 8.–10. syyskuuta 2006 Monzan radalla Italiassa. Kilpailun voitti Michael Schumacher.
Katsaus kilpailuviikonloppuun
Kilpailu oli kauden MM-tittelin ratkaisun kannalta merkittävä, sillä kilpailun voittanut ja sarjan kakkospaikkaa pitävä Ferrari-tallin Michael Schumacher kutisti Renault-tallin Fernando Alonson pistejohdon kahdestatoista pisteestä kahteen pisteeseen. Schumacher otti uransa 90. voittonsa helpon oloisesti, jättäen taakseen paalupaikalta startanneen Mclaren-kuljettaja Kimi Räikkösen onnistuneen varikkotaktiikkansa ansiosta. Räikkönen tuli ensimmäistä kertaa tankkaukseen ja renkaidenvaihtoon kaksi kierrosta Schumacheria aikaisemmin, ja näiden kierrosten aikana saksalainen onnistui takomaan niin paljon parempia kierrosaikoja kuin Räikkönen, että tämä pystyi pitämään ykkössijansa vielä oman varikkopysähdyksensä jälkeen. Molemmat kuljettajat ajoivat kilpailun kahden varikkopysähdyksen taktiikalla, eivätkä toiset pysähdykset enää muuttaneet järjestystä. Molemmat pystyivät ajamaan kilpailun lopun varmistellen sijoitustaan, sillä Räikkösen ero maalissa Schumacheriin oli 8 sekuntia, ja kolmantena maaliin tulleeseen Robert Kubicaan lähes 20 sekuntia.
Epäonnistumisia ja rangaistus
Koko viikonlopun epäonnisin mies oli kiistatta Fernando Alonso. Lauantain aika-ajossa Renault'n oikea takarengas puhkesi ratkaisevalla hetkellä kolmannessa ja viimeisessä sessiossa, juuri ennen nopeiden kierrosten aloittamista. Renkaan riekaleet tuhosivat lähes kaikki auton aerodynamiikkaosat renkaan läheltä vieden suuren osan auton downforcesta. Kuin ihmeen kaupalla MM-sarjaa johtava espanjalainen onnistui ajamaan viidenneksi nopeimman ajan. Kilpailun tuomaristo kuitenkin langetti tälle rangaistuksen Felipe Massan nopean kierroksen hidastamisesta. Rangaistuksen oikeellisuutta kritisoitiin laajalti, mutta lopputulos oli, että Alonson viimeisessä sessiossa ajetut kolme nopeinta kierrosaikaa hylättiin, joka pudotti miehen vasta kymmenenteen lähtöruutuun. Alonso kuitenkin paikkasi tilannetta kilpailussa erinomaisesti, ja ilman konerikkoa hän olisi mitä luultavimmin sijoittunut kolmanneksi.
Muita epäonnistujia olivat Toyotan Ralf Schumacher, jonka yhden pysähdyksen taktiikka toi kolmantenatoista startanneelle saksalaisella vasta viidennentoista sijan tallikaveri Jarno Trullin ajaessa samanlaisella taktiikalla seitsemänneksi. Super Agurilla neljännen kisaansa ajanut Sakon Yamamoto joutui jättämään kilpailun jälleen kesken teknisen vian vuoksi; japanilainen tulokas ei ole vielä kertaakaan urallaan päässyt maaliin asti F1-kilpailussa.
Schumacherin ilmoitus uran lopetuksesta
Kilpailu oli kokonaan jäädä taka-alalle viikonloppuna, sillä kaikkien päähuomio oli kiinnittynyt Ferrari-tallin ilmoitukseen julkistaa seuraavan kauden kuljettajansa kilpailun jälkeen. Kilpailun palkintojenjaon aikana lehdistölle jaettiin tiedote, jonka mukaan seitsenkertainen maailmanmestari ja kilpailun voittaja Michael Schumacher aikoo lopettaa uransa tähän kauteen, ja että Ferrarilla ajavat kaudella 2007 Kimi Räikkönen ja Felipe Massa. Kilpailun jälkeisessä lehdistötilaisuudessa Schumacher ilmoitti eläkkeelle jäämisestään itse, ja piti kiitospuheen. Ferrarin ilmoituksen ja MTV3:n mukaan MTV3 ilmoitti ensimmäisenä maailmassa Schumin eläkkeelle jäämisestä ja Kimin siirtymisestä Ferrarille.
Poul Henningsen
thumb|210px|Poul Henningsen vuonna 1937. Poul Henningsen (9. syyskuuta 1894 Ordrup, Tanska – 31. tammikuuta 1967 Hillerød, Tanska) oli tanskalainen arkkitehti, muotoilija ja kriitikko. Tanskassa häneen viitataan usein pelkästään nimellä PH.
Henningsen työskenteli Kööpenhaminassa itsenäisenä arkkitehtina vuodesta 1920 eteenpäin. Hän suunnitteli mm. useita asuinrakennuksia, tehtaan, osan Tivolista ja kahden teatterin sisätilat. Samaan aikaan Henningsen kirjoitti myös artikkeleita useisiin sanomalehtiin ja sarjajulkaisuihin. Lisäksi hän käsikirjoitti revyitä kööpenhaminalaisteattereihin, kirjoitti runoja ja toimitti kulttuurilehteä Kritisk Revy.
Vuonna 1924 Henningsen suunnitteli valaisimen, joka tunnettiin myöhemmin ensimmäisenä PH-valaisimena. Varjostin oli suunniteltu tieteellisen analyysin pohjalta. Varjostimen koko, muoto ja sijainti vaikuttavat valon jakautumiseen ja määrään. Henningsen käytti myöhemmissäkin valaisimisissaan tämän ensimmäisen PH-valaisimen suunnitelmien periaatteita.
Henningsenin suunnittelema valaisinten varjostinjärjestelmä valittiin vuonna 2006 maan kulttuurikaanoniin yhtenä taideteollisuuden edustajana.
Henningsenin äiti oli kirjailija Agnes Henningsen.
Australian avoin tennisturnaus 2018 – naisten kaksinpeli
Turnauksen voitti ensimmäisen Grand Slam -voittonsa saavuttanut Caroline Wozniacki.
3132 Landgraf
3132 Landgraf on tähtitieteilijä Liisi Oterman vuonna 1940 löytämä asteroidi eli pikkuplaneetta. Se on nimetty Werner Landgrafin mukaan. Landgraf on laskenut tämän asteroidin radan.
Landgrafin likimääräinen läpimitta on 20 kilometriä. Kohde sijaitsee Auringosta suunnilleen 3,16 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta.
Sérgio Godinho
thumb|350px Sérgio Godinho (s. 1945 Porto, Portugali) on portugalilainen laulaja, lauluntekijä ja runoilija. Hän on julkaissut 18 studioalbumin lisäksi useita liveäänitteitä ja kokoelmalevyjä, ja on kotimaassaan eräs suosituimmista musiikintekijöistä.
Elämä
Godinho syntyi Porton kaupungissa vuonna 1945. Hän lähti Portugalista 20-vuotiaana Ranskaan, koska ei halunnut osallistua siirtomaasotaan. Godinho kiersi maailmaa yhdeksän vuoden ajan asuen eri paikoissa, kuten Genevessä, Pariisissa, Amsterdamissa, Brasiliassa ja Vancouverissa. Vuonna 1971 hän äänitti Ranskassa ensimmäisen levynsä nimeltä Os sobreviventes. Hän palasi Portugaliin vuoden 1974 neilikkavallankumouksen jälkeen. Godinho on julkaissut ensimmäisen äänitteensä jälkeen tasaiseen tahtiin albumeita, jotka ovat olleet Portugalissa hyvin suosittuja. Hän on lisäksi kirjoittanut ja kuvittanut lastenkirjan nimeltä O Pequeno Livro dos Medos.
Agra
Agra on kaupunki Yamuna-joen varrella Intiassa Uttar Pradeshin osavaltiossa. Kaupungissa on kolme maailmanperintökohdetta. Kaupunki oli suurmogulien valtakunnan pääkaupunki vuosina 1526–1658 ja on nykyään tuon aikakauden muistomerkkiensä, Taj Mahalin, Agran linnoituksen ja Fatehpur Sikrin vuoksi tärkeä matkailukohde. Kaupungissa asui 1 574 542 ihmistä vuonna 2011 väestönlaskennan mukaan.
thumb|[[Taj Mahal]] thumb|[[Agran linnoitus]]
Nähtävyyksiä
Agran kuuluisin rakennus, Taj Mahal, on yksi maailman tunnetuimmista muistomerkeistä ja UNESCOn maailmanperintökohde. Rakennus on Shah Jahanin lempivaimon Mumtaz Mahalin mausoleumi. Agran linnoitus tai Punainen linnoitus (ei pidä sekoittaa Delhin Punaiseen linnoitukseen) on myös maailmanperintökohde. Linnoituksen uudelleenrakensi Akbar vuonna 1565, ja Shah Jahanin aikana se uudistettiin palatsiksi. Tärkeitä rakennuksia linnoituksessa ovat Helmimoskeija, Diwan-e-Am ja Diwan-e-Khas (julkisen ja yksityisen audienssin salit), Jehangirin palatsi, Khaas Mahal, Sheesh Mahal (peilipalatsi) ja Musamman Burj.
Itmad-Ud-Daulahin hauta on keisarinna Nur Jehanin isälleen rakentama muistomerkki. Pienempi kuin muut Mughalien kauden haudat, hautaa on joskus kuvattu "korurasiaksi". Jama Masjid on suuri, prinsessa Jahanara Begumille omistettu vuonna 1648 rakennettu moskeija, joka tunnetaan erikoisesta kupolistaan ja minareettien puuttumisesta. Chini Ka Rauza taas on Shah Jahanin pääministerille Šīrāzin Allama Afzel Khal Mullah Shukrullahille omistettu hauta. Agrassa on myös Intian vanhin Mughal-puutarha Ram Bagh, jonka rakensi keisari Babur vuonna 1528. Se sijaitsee noin 2,5 kilometriä pohjoiseen Chini ka Rauzasta.
Nadia Turner
Nadia Constance Turner (s. 11. tammikuuta 1977) on yhdysvaltalainen laulaja, joka oli kahdeksas American Idolin neljännellä tuotantokaudella. Hän on Miamista, Floridasta ja oli San Franciscon koelauluissa, jossa hänen sanottiin erottuvan massasta ja hän pääsi yksimielisesti jatkoon.
Glaukos (Hippolokhoksen poika)
thumb|220px|Glaukos (oikealla) ja Diomedes, attikalainen [[pelike, noin 420 eaa.]] Glaukos oli kreikkalaisessa mytologiassa Hippolokhoksen poika ja Bellerofonin pojanpoika. Hän toimi kapteenina Lyykian armeijassa hänen hyvän ystävänsä ja serkkunsa Sarpedonin komennossa. Troijan sodassa lyykialaiset taistelivat Troijan puolella, ja Glaukos oli taistelussa tunnettu urheudestaan.
Glaukos kohtasi taistelukentällä Diomedeen kasvokkain. Diomedeen haasteeseen hän vastasi, että Bellerofonin pojanpoikana hän taistelisi ketä tahansa vastaan. Kuultuaan tämä Diomedes iski keihäänsä maahan ja kertoi isoisänsä Oineuksen olleen Bellerofonin läheinen ystävä ja julisti, että vaikka he ovatkin eri puolilla, heidän tulisi jatkaa ystävyyssuhdetta. Ystävyytensä merkiksi Diomedes antoi pronssisen haarniskansa Glaukokselle ja Glaukos oman kultaisen sotisopansa Diomedeelle.
Troijalaisten hyökätessä kreikkalaisten muurin kimppuun Glaukos oli Sarpedonin ja Asteropaioksen joukoissa. Heidän ryhmänsä taisteli urhoollisesti mahdollistaen Hektorin murtautua muurin läpi. Hyökkäyksen aikana Teukros haavoitti Glaukosta nuolella, ja tämä joutui vetäytymään taistelusta. Myöhemmin, nähtyään Sarpedonin kuolettavasti haavoittuneena, Glaukos rukoili Apollonia auttamaan häntä pelastamaan kuolevan ystävänsä ruumis. Apollon paransikin hänen haavansa, ja Glaukos kokosi troijalaiset Sarpedonin ruumiin ympärille, kunnes jumalat kantoivat sen pois.
Andreas Beck
Andreas Beck (s. 13. maaliskuuta 1987 Kemerovo, Kemerovon alue, Neuvostoliitto) on saksalainen jalkapalloilija. Hän edustaa belgialaista KAS Eupenia ja on pelannut myös Saksan jalkapallomaajoukkueessa. Aiemmin hän on edustanut VfB Stuttgartia, TSG 1899 Hoffenheimia ja turkkilaista Beşiktaşia. Beck on pelipaikaltaan puolustaja.
Apollon (kirjasarja)
Vaiennut Oraakkeli
Kirja alkaa Apollonin pudotessa New Yorkiin kuolevaisteininä nimeltä Lester Papadopoulus. Hän oli suututtanut isänsä Zeuksen roomalaisten ja kreikkalaisten puolijumalien sodan takia ja tämä oli ottanut häneltä jumalalliset voimat. Kujalla hän tapaa Demeterin kodittoman lapsen, Meg McCaffreyn. Apollon luulee, että hänen pitää tehdä muutama helppo tehtävä saadakseen kuolemattomuutensa takaisin ja hän ja Meg menevät Percy Jacksonin avulla Puoliveristen leirille. Siellä heille selviää, että useat oraakkelit ovat lakanneet toimimasta.
Palava Labyrintti
Leon ja Apollonin tiet erkanevat. Leon pitää kiirehtiä Juppiterin leiriin varoittamaan tulevasta uhasta. Apollonilla taas on omat ongelmansa. Hänen täytyy kohdata odottamattomat vaarat, kolmas keisari ja olla valmis uhraamaan kaikki, jopa oma henkensä.
Likolampi (Multia, Peurala)
Likolampi on Keski-Suomessa Multialla Peuralan kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,8 hehtaaria ja se on 250 metriä pitkä ja 100 metriä leveä.Lammen tilavuudeksi on saatu 43 000 kuutiometriä eli 0,043 miljoonaa kuutiometriä. Sen keskisyvyys on 2,4 metriä ja suurin syvyys on 3,2 metriä. Lammella ei ole kartan mukaan saaria. Sen rantaviivan pituus on 550 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Multianjoen valuma-alueella (35.67), jonka Uitamonjärven alueeseen (35.673) se kuuluu.
2010 (vuoden 1984 elokuva)
2010 (, Suomessa televisiossa myös nimellä Avaruusseikkailu 2010) on Peter Hyamsin ohjaama yhdysvaltalainen tieteiselokuva vuodelta 1984. Se perustuu Arthur C. Clarken romaaniin 2010: Avaruusodysseia, joka kirjan tapaan on jatko-osa elokuvalle 2001: Avaruusseikkailu.
Elokuvan päärooleissa ovat Roy Scheider avaruushallinnon entisenä johtajana Heywood Floydina ja Helen Mirren neuvostoliittolaisen avaruusaluksen Aleksei Leonovin komentajana Tanja Kirbukina.
Ohjaaja Peter Hyams on kertonut, ettei olisi tehnyt elokuvaa ilman ensimmäisen elokuvan ohjanneen Stanley Kubrickin lupaa. Kertoman mukaan kun Hyams oli kertonut Kubrickille halustaan tehdä jatko-osa ja kysynyt tältä lupaa, Kubrick oli vain nauranut kysymykselle ja vastannut: ”Siitä vain, tee se. En minä välitä.”
Elokuva sai vuonna 1984 sai viisi Oscar-ehdokkuutta, muun muassa parhaista erikoistehosteista, sekä Hugo-palkinnon elokuvien sarjassa.
Tarina
Lähtökohtana elokuvassa on kahden suurvallan kiire selvittää avaruusalus Discoveryn mysteeri vuodelta 2001 - yhdysvaltalaisten Discovery II on rakenteilla, mutta ei valmistu ajoissa ehtiäkseen Jupiterin luokse, sillä Discoveryn huomataan lähestyvän oudosti Jupiterin kuuta Ioa.
Neuvostoliitto on kuitenkin lähettämässä omaa alustaan kohti Jupiteria, ja Floydin, Discoveryn suunnittelijan Walter Curnowin sekä HAL 9000 -tietokoneen suunnittelijan R. Chandran on ydinsodan uhan alla neuvoteltava itselleen paikka neuvostoliittolaisten aluksessa.
Miehistön jäsenet eivät ole varmoja HALin yhteistyöhalukkuudesta, mutta HAL on luottamuksen veroinen ja Leonov pääsee pakenemaan juuri ennen kuin monoliitti muuttaa Jupiterin pieneksi tähdeksi.
Vastaanotto
2010 sai kriitikoilta jakaantuneen vastaanoton; Rotten Tomatoes -sivuston mukaan 64 % kriitikoista arvioi sen myönteisesti. Kaikki olivat kuitenkin yhtä mieltä siitä, ettei elokuva ollut läheskään ensimmäisen tasolla.
Viljami Kalliokoski
Viljami Kalliokoski (15. toukokuuta 1894 Halsua – 20. tammikuuta 1978 Kokkola) oli suomalainen poliitikko, maanviljelijä ja maanviljelysneuvos. Hän on Suomen historian kuudenneksi pitkäaikaisin kansanedustaja 1922–1945 ja 1948–1962, minä aikana hän istui yhteensä 41 valtiopäivät. Hän oli apulaismaatalousministeri ja maatalousministeri kahdeksassa hallituksessa vuosina 1936–1937, 1940–1944 ja 1954–1956.
Kalliokoski oli myös muun muassa eduskunnan suuren valiokunnan puheenjohtaja 1931–1938, eduskunnan 1. varapuhemies 1938–1940 ja 1950–1954. Lisäksi hän toimi Maalaisliiton puheenjohtajana sotien aikaan, vuosina 1940–1945. Sanomalehti Keskipohjanmaan päätoimittaja hän oli 1930–1938 ja Pellervo-Seuran toimitusjohtaja 1945–1949. Hänellä oli lukuisia luottamustehtäviä erityisesti maatalouden, osuustoiminnan ja kirkon piirissä.
Viljami Kalliokoski oli naimisissa vuodesta 1917 alkaen Hilja Sofia Kalliokosken (o.s. Kujala) kanssa. He saivat yhdessä kuusi lasta, joista poika Matti Kalliokoski kaatui Kannaksella puna-armeijan suurhyökkäyksessä 18. kesäkuuta 1944. Kalliokoski sai maanviljelysneuvoksen arvonimen vuonna 1949.
Poliittinen ura
Kalliokoski oli kasvanut Santeri Alkion esikuvan ja nuorisoseuratoiminnan kautta yhteiskunnalliseen vaikuttamiseen. Kansanedustajauransa alkuvuosina hänet tunnettiin puolueensa sosiaaliradikaaleihin kuuluvana ja oikeistoradikalismin tiukkana vastustajana. Kalliokoski oli puolueessaan ensimmäisiä Lapuan liikkeen julkisia vastustajia. Hänen muiluttamistaan suunniteltiin kesällä 1930, mutta hanke kompastui amatöörimäiseen toteutukseen. Kalliokoski oli myös puolueessaan aktiivisimpia pula-ajan talousongelmien esiintuojia, joten hän ei monen puoluetoverinsa tavoin joutunut kärsimään pulan aiheuttamasta tyytymättömyydestä. Hänen poikkeuksellisen suosionsa äänestäjien keskuudessa näkyi vuoden 1936 eduskuntavaaleissa, jolloin maalaisliitto sai Kalliokosken kotikunnassa Halsualla historiansa parhaan tuloksen: 91,2 prosenttia äänistä. Lähes kaikki äänet annettiin Kalliokoskelle. Sen sijaan lain kumoamiseen johtanut kieltolakikansanäänestys oli Kalliokoskelle pettymys, sillä hän kannatti kieltolakia sen loppuun saakka.
Sota-aikana hänen vastuulleen hallituksessa kuuluivat asutusasiat sekä elintarviketuotanto. Välirauhan aikana hän ministerinä vastasi siirtoväen asuttamisesta muualle Suomeen sekä jatkosodan aikana takaisin vallattujen alueiden jälleenasuttamisesta. Syksyllä 1944 hänen johdollaan linjattiin vielä kolmas asutusurakka alueluovutusten takia. Myös elintarviketuotannossa sotavuodet olivat dramaattisia, sillä nälänhädän uhka Suomessa oli todellinen sekä keväällä 1942 että 1944. Kalliokoski ei kuulunut hallituksen sisärenkaaseen, joka käsitteli ulkopoliittisia linjauksia. Siitä huolimatta sodan loppuvaiheissa Kalliokoskea vastustaneen maalaisliiton opposition keulahahmoksi nousi ulkopoliittisiin erimielisyyksiin vedonnut Urho Kekkonen. Kalliokoski kuului ns. vanhoihin kasvoihin, joiden ei sallittu asettua ehdolle enää eduskuntavaaleissa 1945. Kalliokosken ja Kekkosen kärjistynyt vastakkainasettelu johti Kalliokosken eroamiseen maalaisliiton johdosta kesken dramaattisen puoluekokouksen kesäkuussa 1945. Eronsa jälkeen Kalliokoski välttyi häntä uhanneelta syytteeltä sotasyyllisyysoikeudenkäynnissä. Hän oli puolueensa sisällä Kekkosen vastaehdokkaana valittaessa maalaisliiton presidenttiehdokasta vuoden 1956 vaaleihin. Vuorostaan puolueensa sisällä oppositioon jäänyt Kalliokoski teki paluun eduskuntaan vuoden 1948 vaaleissa ja jatkoi kansanedustajana vuoteen 1962 saakka. Kalliokoski tunnettiin myös taidokkaana puhujana, jonka puheiden määrän on yli kuusi vuosikymmentä kestäneen julkisen uran aikana arvioitu nousseen viiden ja kymmenen tuhannen väliin.
Kirkollinen toiminta
Kalliokoski toimi monissa kirkollisissa luottamustehtävissä. Hänet valittiin Suomen evankelis-luterilaisen kirkon kirkkohallituksen jäseneksi vuonna 1944. Tuolloin sodan jälkeen hänen asiantuntemustaan tarvittiin erityisesti maanlunastuskysymyksiin, siirtoväkeen ja siirtoseurakuntiin liittyvissä asioissa. Hänen kautensa kirkkohallituksessa kesti 25 vuotta. Hän toimi myös laajennetun piispainkokouksen jäsenenä.
Elohopeamyrkytys
thumb|250px|Elohopeaa näyteastiassa. Elohopeamyrkytys on elohopean tai sen yhdisteiden aiheuttama myrkytys. Epäorgaanisen elohopean aiheuttaman myrkytyksen oireita ovat metallin maku suussa, voimakkaat oksennukset ja vatsakivut sekä pitkäaikaisissa myrkytyksissä ientulehdus ja verinen ripuli.
Orgaaniset elohopeayhdisteet ja etenkin niistä luonnossa muodostuva metyylielohopea kasautuvat elimistöön ja voivat aiheuttaa aivosolujen tuhoutumista, vapinaa, halvauksia, silmien näkökentän supistumista, kuuroutta ja sikiövaurioita. Tuhoisimmat metyylielohopean aiheuttamat myrkytykset ovat olleet Japanissa (ns. Minamata-sairaus 1960-luvulla). Suomessa myyntiin tarkoitetun tuoreen kalan elohopeapitoisuus ei saa olla yli 1 mg / kg. Myös dimetyylielohopea on hengenvaarallista, koska se läpäisee useimmat suojakäsineet ja ihon hetkessä ja aiheuttaa tappavan myrkytyksen.
Metallinen elohopea eli nesteenä alkuainemuodossa oleva elohopea on ihmiselle melko vaaratonta, sillä se kulkeutuu ruuansulatuskanavan läpi miltei sellaisenaan. Rikkoutuneen elohopealämpömittarin osien joutuessa nieluun vaaran aiheuttavat lasinsirpaleet, ei elohopea. Kuitenkin metallinenkin elohopea on vaarallista, jos sitä pääsee suoraan verenkiertoon. Intialaisessa Rasa shastra -sairaanhoidossa (tarkoittaa "elohopeatiedettä") käytetään metallista elohopeaa yhdistettynä yrtteihin (lyijyn ja arsenikin ohella).
Jackson Guitars
pienoiskuva|Jackson Dinky ja Warrior -sähkökitarat. pienoiskuva|Jackson Kelly -sähkökitara pienoiskuva|Tyypillinen Jackson-sähkökitaran kaulan lapa. Jackson Guitars on Grover Jacksonin vuonna 1982 perustama yhdysvaltalainen kitarayhtiö. Ensimmäinen "Jackson" kitara valmistui Randy Rhoadsille Grover Jacksonin omistamassa Charvel-guitars yrityksessä, jonka hän oli ostanut Wayne Charvelilta. Rhoadsille valmistunut kitara oli muodoltaan varsin radikaali v-malli ja koska Charvel-guitars oli jo saavuttanut jonkinlaista suosiota, päätti Grover Jackson nimetä Rhoadsille tehdyn kitaran itsensä mukaan Jacksoniksi, ettei mallin epäonnistuminen vaikuttaisi Charveleiden maineeseen. Jackson RR-mallista muodostui kuitenkin metallimuusikoiden klassikkokitara ja tämän vuoksi myös muut Jackson mallit ovat suosittuja metallimuusikoiden parissa.
Ensimmäiset vuodet Jackson-kitarat olivat kaikki custom-shop mallin mukaan vain tilauksesta rakennettuja ensin San Dimasin tehtaalla ja sitten 1987-eteenpäin Ontarion tehtaalla. 1990-1991 Jackson alkoi valmistaa suosituimpien malliensa halvempia versioita Japanissa. Näistä kalleimpia versioita pidetään laadultaan lähes Custom shop -mallien veroisina. Myöhemmin 90-luvulla Jackson alkoi myös valmistaa USA:ssa mallejaan sarjatuotantona, kalliden Custom shop -kitaroiden lisäksi.
Fender osti Jackson-yhtiön vuosina 2001-2002 muuttaen Custom shop -hinnoittelua sekä artistien sponsorointisopimuksia. Tämän spekuloidaan aiheuttaneen todella monien artistien kuten Dave Mustainen lähdön Jacksonin "tallista". Suosittuja Jacksonin malleja ovat muun muassa Jackson Randy Rhoads ja Jackson Kelly.
Jacksonin kitaroissa teräväkärkinen lapa on tavaramerkki.
Pornonäyttelijä Jenna Jameson on Jacksonin PR-henkilö.
Weierstrassin M-testi
Matematiikassa Weierstrassin M-testi on lause, jonka avulla voidaan tarkastaa, suppeneeko jokin funktiosarja tasaisesti.
Lause
Oletetaan, että (f_n)\,\! on jono reaalifunktioita, jotka ovat määriteltyjä joukossa A\,\!, ja että on olemassa positiiviset vakiot M_n\,\! siten, että kaikilla n\geq 1 ja kaikilla x \in A, missä sarja suppenee. Tällöin sarja suppenee itseisesti ja tasaisesti joukossa A\,\!.
3892 Dezsö
3892 Dezsö on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty hänen ystävänsä, unkarilaisen tähtitieteilijän Dezsö Lorantin mukaan. Kansainvälisissä yhteyksissä asteroidin nimi voidaan kirjoittaa myös ilman ö-kirjainta, muodossa Dezso.
Dezsön likimääräinen läpimitta on 13 kilometriä. Kohde sijaitsee Auringosta suunnilleen 2,61 kertaa niin kaukana kuin Maa, ja sen kierros Auringon ympäri kestää noin 4 vuotta ja 3 kuukautta.
Leander Olofsson
Leander Olofsson (25. maaliskuuta 1831 Vårdö – 7. marraskuuta 1913 Vårdö) oli suomalainen maanviljelijä, laivanvarustaja ja valtiopäivämies.
Leander Olofssonin isä oli Evert Kortex Olofsson ja puoliso Gustava Ulrika Blomqvist. Hän oli laivuri, laivanvarustaja ja maanviljelijä. Olofsson oli talonpoikaissäädyssä Ahvenanmaan tuomiokunnan edustaja valtiopäivillä 1877–1878.
Antti Sajantila
Antti Juhani Sajantila (28. maaliskuuta 1963, Helsinki) on Helsingin yliopiston oikeuslääketieteen professori.
Sajantila sai Perun katolisen yliopiston (Pontificia Universidad Católica del Perú) kunniaprofessorin arvon 2009 merkittävästä työstään oikeuslääketieteellisen antropologian alalla. Professori Helena Ranta ja professori Antti Sajantila selvittivät yhteistyössä Perun totuuskomission kanssa mahdollisuuksia tutkia joukkohautoja, jotka syntyivät Perun sisäisissä selkkauksissa vuosina 1980–2000.
Nuorempana Sajantila harrasti koripalloa Tapiolan Hongassa, hänen veljensä Martti Sajantila eteni koripallourallaan aina maajoukuueeseen saakka.
Alaura Eden
Alaura Eden (s. 13. kesäkuuta 1977, San Francisco, Kalifornia) on yhdysvaltalainen pornonäyttelijä. Hän aloitti uransa alkuvuodesta 2001. Hän on esiintynyt jo yli 300 elokuvassa. Etniseltä taustaltaan Eden on suomalais-japanilainen.
Jogla
Jogla on maalaiskunta ja sen keskuskylä Novgorodin alueen Borovitšin piirissä Venäjällä. Se sijaitsee Mstajoen rannalla kymmenen kilometriä Borovitšista kaakkoon. Kylässä on 1 100 ja kunnassa 1 700 asukasta (vuonna 2010).
Maantiede ja asutus
Joglan kunnan pinta-ala on 110,8 neliökilometriä. Se rajoittuu pohjoisessa Borovitšin piirin Perjodkin, idässä ja kaakossa Opetšenski Posadin, lounaassa Železkovon ja luoteessa Borovitšin kuntiin. Pinta-alasta 34,4 % on metsää ja 4,6 % maatalousmaata.
Kunta sijaitsee Valdain ylängön jakavassa Mstajoen laaksossa. Muita jokia ovat Velgija, Golohovka, Požanka, Tjoplenki, Olovenka ja Širena. Hyötykaivannaisiin kuuluu tulenkestävä savi.
Keskuskylän lisäksi kuntaan kuuluu 12 kylää: Bazarova Gorka, Dubki, Mežuritšje, Mihalevo, Ovintšuha, Poddubje, Putlino, Rovnoje, Šibotovo, Solono, Staroselje ja Verhovskoje. Sadan–kahdensadan hengen asutuskeskuksia ovat Rovnoje, Šibotovo ja Putlino.
Historia
Joglan kylän laidalta on löydetty kivikautinen asuinpaikka. Sen nimi perustuu muinaisslaavin ’joen mutkaa’ tarkoittavaan sanaan jeglina. Kylä mainitaan ensimmäisen kerran vuonna 1564. Sen asukkaat toimivat maanviljelijöinä ja vaikeakulkuisen Mstajoen kauppareitin luotseina sekä kävivät ansiotöissä Pietarissa. Jogla sijaitsi alun perin Mstan rannalla, mutta 1800-luvun alussa sattuneen tulipalon jälkeen se siirrettiin kauemmas joesta.
Liikenne, talous ja palvelut
Joglan kautta kulkee Borovitšin, Opetšenski Posadin ja Perelutšin välinen maantie. Kylistä on linja-autoyhteydet Borovitšiin.
Seudun pääelinkeino on maatalous. Kunnassa toimii Borovitšin suurkanala sekä vuonna 2000 perustettu ompelimo. Osa työvoimasta työskentelee Borovitšissa.
Keskuskylän palveluihin kuuluvat lastentarha, keskikoulu, ammattikoulun haaraosasto, kulttuuritalo, kirjasto, lääkärin vastaanotto ja posti. Vähittäiskaupasta vastaa piirin kulutusosuuskunta ja joukko yksityisyrittäjiä.
Staind
Staind on yhdysvaltalainen vuonna 1993 perustettu rockyhtye, jonka musiikkityyli koostuu nu metalista, vaihtoehtorockista, grungetyyppisestä ja popvaikutteisesta kevyestä rockista. Yhtyeen musiikillisina vaikuttajina ovat muun muassa Tool, Korn, Pearl Jam, Rage Against the Machine ja Alice in Chains. Yhtyeen alkuaikojen tuotannossa vaikuttajina ovat olleet myös tunnetut metalliaktit Pantera ja Sepultura.
Yhtye nousi Yhdysvalloissa suosioon sen toisen albumin Dysfunctionin ja "Mudshovel" singlehitin myötä. Maailmanlaajuinen suosio kuitenkin tuli kolmannen albumin Break the Cyclen hittien "Outside" ja "It's Been Awhile"" myötä. Yhtye on julkaissut uransa aikana kuusi studioalbumia ja yhden kokoelman sekä maailmanlaajuisesti myynyt 15 miljoonaa albumia.
Tunnettuja kappaleita mm. "Mudshovel", "It's Been Awhile", "Outside", "So Far Away", "Price to Play", "Right Here" ja "Believe".
Historia
Laulaja Aaron Lewis ja kitaristi Mike Mushok perustivat Staindin vuonna 1993 Springfieldissä, Massachusettsissä. Staind nykyisellä kokoonpanollaan syntyi vuonna 1995. Heidän ensimmäinen albuminsa, Tormented, julkaistiin syksyllä 1996. Staind tuli tunnetuksi seuraavan albuminsa, vuonna 1999 julkaistun Dysfunctionin ansiosta, jonka nu metal -tyylinen kappale "Mudshovel" nousi suureksi hitiksi. Samana vuonna yhtye pääsi Limp Bizkit laulajan Fred Durstin kautta Kornin tunnetulla Family Values kiertueelle.
Break The Cycle -albumi julkaistiin 2001, jolla yhtye meni pois ns. nu metal vaikutteistaan hieman perusrockimpaan ilmaisuun. Albumin rauhallisista balladimaisista kappaleista "It's Been Awhile" ja "Outside" nousi suuria hittejä. "It's Been Awhile" oli yhtyeen ensimmäinen, joka nousi Yhdysvaltojen Modern Rock Tracks listan ykköseksi. Astetta raskaampi singlejulkaisu "For You" nousi myös pieneksi hitiksi. Muita singlejä olivat "Fade" ja "Epiphany", joista myös julkaistiin musiikkivideot.
Staindin seuraava albumi, 14 Shades of Grey, julkaistiin vuonna 2003. Se menestyi kaupallisesti huomattavasti huonommin kuin aikaisempi albumi. Kuitenkin albumin kappaleista "Price to Play" ja "So Far Away" kummatkin nousivat hiteiksi Yhdysvalloissa. Staindin viides albumi, Chapter V, julkaistiin 9. elokuuta 2005, jolta hitiksi nousi ainoastaan kappale "Right Here". Vuonna 2006 yhtyeeltä julkaistiin ensimmäinen kokoelma The Singles: 1996-2006, joka pani pakettiin yhtyeen senhetkisen uran tunnetuimpien singlejen a-puolet sekä vanhan kappaleen "Come Down" uuden version. Bonusraitoina albumilla olivat yhtyeen esiintymiseltä Hiro Ballroomissa.
Vuoden 2008 loppukesästä julkaistiin yhtyeen albumi The Illusion of Progress, joka sijoittui Yhdysvaltojen Billboardin albumilistalle suoraan kolmannelle sijalle, jonka ensimmäinen single "Believe" nousi suureksi hitiksi yhtyeen kotimaassa.
San Marinon Grand Prix 1997
San Marinon Grand Prix 1997 oli Formula 1 -sarjan osakilpailu, joka ajettiin Imolassa 27. huhtikuuta 1997. Kilpailun voitti Williamsin saksalaiskuski Heinz-Harald Frentzen, jolle voitto oli uran ensimmäinen. Frentzen ajoi myös kilpailun nopeimman kierroksen aikaan 1,25.531. Hyvää saksalaispanosta kilpailussa täydensi Michael Schumacher toisella sijallaan. Tämä oli kolmas kerta tällä kaudella, kun kaksi saksalaiskuljettajaa otti kaksoisvoiton. Gerhard Berger ajoi 200. ja Johnny Herbert 100. kilpailunsa.
Alessandro Marchetti
pienoiskuva|Alessandro Marchetti Alessandro Marchetti (1884 Cori – 5. joulukuuta 1966 Sesto Calende) oli italialainen lentokonesuunnittelija, joka suunnitteli mm. Savoia-Marchetti SM.79, S.M.81, S.M.82, S.M.84 ja S.55 X -lentokoneet.
Kappa Velorum
Kappa Velorum (κ Vel / 'κ Velorum) on Suomessa näkymättömän eteläisen tähtitaivaan Purjeen tähtikuvion melko kirkas tähti. Kappa Velorumista käytetään joskus myös nimeä Markab, joka viittaa myös Alfa Pegasiin. On varsin tavallista, että jokin arabiankielinen nimi tarkoittaa useaa eri tähteä.
Kappa Velorum on kuuma, sinivalkoinen spektroskooppinen kaksoistähti, jonka komponentit kiertävät toisiaan 116,65 vuorokauden jaksolla. Pienemmän komponentin massa saattaa olla 1 auringon massaa, ja se on ehkä alle 1,1 AU:n päässä Kappa Velorum A:sta. Tähtijärjestelmä on voimakas röntgensäteilijä, ja Markab menettää miljardisosan massastaan tähtituulena.
Uskotaan, että Markabista tulee eteläinen napatähti noin 9 000 vuoden kuluttua, jolloin Maan prekessio on siirtänyt eteläisen taivaannavan Purjeen tähtikuvioon.
Potsdamin sopimus
pienoiskuva|Atlee, Truman ja Stalin Potsdam Agreement (saksaksi: Potsdamer Abkommen) oli elokuussa 1945 solmittu sopimus kolmen toisen maailmansodan liittolaisen; Yhdistyneen kuningaskunnan, Yhdysvaltojen ja Neuvostoliiton välillä. Se koski Saksan, sen rajojen muutoksia ja koko maan sotilaallista miehitystä ja jälleenrakentamista. Se käsitteli myös Saksan demilitarisointia, hyvityksiä, sotarikollisten syytteeseenpanoa ja etnisten saksalaisten massakarkottamista eri puolilta Eurooppaa.